บริตป๊อปยังไม่ได้ตาย และยังคงอยู่ในหลายๆ วงดนตรีรุ่นใหม่ รวมทั้ง Zweed n’ Roll
วงดนตรีที่พาเราย้อนยุคไปในสมัยที่ Radiohead ยังไม่นัวร์ พวกเขามีกีตาร์และเสียงร้องบนความเนิบช้า เสียงร้องยาวๆ ตรึงเราไว้ กีตาร์ชวนหลับตาพาเราล่องลอยและไม่อยากตื่นอีกเลยZweed n Roll (สวีด แอนด์ โรล) เป็นวงดนตรี 5 ชิ้น กีตาร์สอง เบส กลอง และนักร้องนำ ไม่มีเครื่องดนตรีอื่นๆ อย่างที่บริตป๊อปชอบใส่กันคือ พวกทรัมเป็ตหรือไวโอลิน กีตาร์ก็ไม่ได้สาดจนหนวกหู (เอ๊ะ ยังเป็นบริตป๊อปอยู่หรือเปล่านะ?) บางเพลงอาจจะมีเปียโนบ้าง แต่ก็ไม่ใช่ใส่มาให้เด่น พัด-สุทธิภัทร สุทธิวาณิช นักร้องนำ เธอเคยผ่านเวทีใหญ่อย่าง The Voice Thailand มาแล้ว การันตีเรื่องเสียงได้ ปูน-ณัฐพัชร์ สมิตนุกูลกิจ และ มิน-ณัฐกร ศิลวัฒน์ ตำแหน่งกีตาร์ นิว-นิติ นิติยารมย์ เล่นเบส และ ทัน-ธรรม์ ดำรงรัตน์ เคาะกลอง พวกเขาทำเพลงมา 6 ปีแล้ว แต่เพิ่งมีอัลบั้มเต็ม จะว่าไปในช่วงเวลาที่ยาวนาน มันทำให้เพลงของพวกเขาตกตะกอนได้เป็นอย่างดีจุดเด่นของ Zweed n Roll อยู่ที่ทำนองเพลงสวยงาม และเสียงร้องในแบบผู้หญิงเสียงต่ำ มันมีความดาร์กอยู่พอสมควร เมื่อไปรวมกับเสียงกีตาร์ลอยๆ สองตัว โทนเสียงร้องที่ฟังตอนแรกแล้วฟังไม่ออกเลยว่าเป็นเสียงผู้ชาย (ในแบบเสียงสูง) หรือเสียงของผู้หญิง (ซึ่งต่ำแต่กังวาน) เนื้อเพลงก็เขียนออกมาเป็น Unisex อินได้ทั้ง 2 เพศ การเขียนเนื้อเพลงใช้ภาษาง่ายๆ แต่ด้วยวิธีร้องลากยาวๆ ทำให้เนื้อเพลงฟังดูน่าติดตาม ฟังแล้วไม่เข้าใจในคราวเดียว ต้องฟังซ้ำ เพราะเขียนแบบเล่าความรู้สึกจากช่วงเวลาหนึ่ง บางเพลงมีเนื้อเพลงแค่ 4 บรรทัด แต่ใช้วิธีร้องยาวๆ พวกเขาเรียงเพลงแปลกดี เพลงไทย 3 เพลง เอาวางหัวท้าย ตรงกลางเป็น 6 เพลงภาษาอังกฤษ ซึ่งถ้าสลับปนกัน อาจจะทำให้เพลงภาษาอังกฤษเด่นขึ้นมามากกว่านี้ หรืออาจเป็นเพราะเพลงไทย 3 เพลง ช่วงเวลา Diary และ ธันวาคม มีความโดดเด่นมาก ทำให้เราอยากฟังเพลงไทยมากกว่านี้ พวกเขามี ธันวาคม เปิดอัลบั้ม เพลงนี้ถูกปล่อยออกมาตั้งแต่ 2012 เป็นเพลงรักหนึ่งในสองเพลง ท่ามกลางเพลงที่เหลือที่เป็นเพลงอกหักทั้งหมด ธันวาคม จึงเป็นเพลงที่แปลก เพราะมีความช้า แต่เป็นเพลงที่เหมาะกับบรรยากาศหน้าหนาวในเดือนธันวาคม ฟังแล้วนึกถึง Winters Love ของ My Life AS Ali Thomas ทั้งๆ ที่เปิดต่อกันไม่ได้ ส่วน Diary เป็นเพลงปิดท้ายอัลบั้มที่เศร้ามาก แค่เสียงร้องกับกีตาร์โปร่ง แซมเปียโนนิดๆ ในท่อนสร้อย หยิบไดอะรีสีดำขึ้นมาอ่านความรักที่ผ่านไปแล้ว จ่อมจมเพื่อหลอกตัวเองว่าความรักยังอยู่เหมือนเมื่อก่อน ช่วงเวลา เป็นเพลงฮิตของทางวง ร้องขอความเห็นใจ และอยากได้ความแน่ใจ ว่าต่อไปนี้จะไม่มีกันและกันอีก เป็นโมเมนต์จับจ้องสายตาก่อนจะจากกัน อย่าทิ้งฉันไว้ลำพังอย่าขังฉันไว้คนเดียวอย่าปล่อยให้ฉันต้องทุกข์ทนจมอยู่กับตัวเอง– ช่วงเวลาเพลงนี้ทางวงมีอีกเวอร์ชันหนึ่งด้วย แต่ไม่ได้อยู่ในอัลบั้ม เป็นเวอร์ชันที่ชวน เอ้ กุลจิรา คู่แข่งที่แบตเทิลกันบนเวที The Voice Thailand ในเพลง ไม่รักดี ของ อุ๊ หฤทัย มาร้องแทนเพลงภาษาอังกฤษมี Linger ที่เป็นเพลงเด่น You took my body and my mind.Im blind now.You should be running away with me but youre not.I cant go on.– Lingerเป็นเพลงที่เริ่มจากช้าๆ แล้วเกรี้ยวกราดด้วยเสียงร้องกับกีตาร์ในท่อนสร้อย มีความเศร้าลึกที่เค้นออกมา ฟังแล้วนึกถึง Radiohead ในยุคที่ทำ The Bends มากกว่าวงไหน เช่นเดียวกับเพลง Another Dimension ที่ขึ้นช้าๆ แล้วโหมโรมรันรุนแรงในท่อนสร้อย ฟังแล้วนึกถึง Bullet Proof… I Wish I Was เลย เพลงนี้มี 2 เวอร์ชันในอัลบั้ม อีกเวอร์ชันจะเบากว่า ในความเบา พวกเขามี Restless ที่มีความกรานจ์ร็อก ซึ่งเป็นเพลงที่ทำให้อัลบั้มไม่เนิบเกินไป วางไว้ตรงกลางอัลบั้มพอดี เพลงภาษาอังกฤษที่เพราะอีกเพลงคือ Always ที่ฟังแล้วนึกถึง The Cranberries กีตาร์เบาพลิ้วลิ่วลอย เพลงนี้เป็นเพลงรักอีกเพลงที่มีอยู่รวมๆ แล้วเป็นอัลบั้มที่เศร้ามากอัลบั้มหนึ่ง เป็นความรักที่อยู่ในความง่อนแง่นและจวนเจียน เพลงรัก 2 เพลงที่ใส่มา เมื่อฟังรวมๆ ในวันที่อกหัก จะดูเหมือนยิ่งตอกย้ำ โอบกอดวงนี้ไว้ในวันที่ความรักโหดร้ายและหมดหนทางไป เพลงแนะนำ ธันวาคม (1) Another Dimension (3) Lies (5) Linger (7) ช่วงเวลา (8) Diary (9) ศิลปิน Zweed n Roll อัลบั้ม Im 20สังกัด ไม่มีสังกัดพิสูจน์อักษร: อ้างอิง:เป็น MixTapes ที่มีความเศร้าอยู่นะ ตอนทำเริ่มจากความตั้งใจก่อนว่าจะใส่แต่เพลงช้าเท่านั้น และต้องเป็นบริตป๊อปด้วย วงที่มีในหัว นอกจาก Radiohead ก็มีตั้งแต่ Travis Longview The Cranberries Wes Cunningham ไปจนถึง Coldplay ส่วนเพลงไทยมีตั้งแต่ Penguin Villa Monomania Mattnimare ทำไปทำมาตัดออกเยอะเหมือนกัน เลือกเฉพาะเพลงที่ใช้กีตาร์เป็นหลัก แล้วก็มาเลือกจากวงผู้หญิงที่เสียงต่ำๆ อย่าง Cat Power Lana Del Rey Everything But The Girl และแน่นอนที่ลืมไม่ได้ อรอรีย์Apple Music: MixTapes Zweed n Rollitunes.apple.com/th/playlist/mixtapes-zweed-n-roll/pl.u-BNA6yANI5MW43NSpotify: MixTapes Zweed n Rollopen.spotify.com/user/vorachaet/playlist/6dItIwFly4aCaz83WUCnSo?si=uItCRSRASoGiK2yqci4fBQYoutube: MixTapes Zweed n RollDiary / Zweed n Roll
พัด-สุทธิภัทร สุทธิวาณิช นักร้องนำ เธอเคยผ่านเวทีใหญ่อย่าง The Voice Thailand มาแล้ว การันตีเรื่องเสียงได้ ปูน-ณัฐพัชร์ สมิตนุกูลกิจ และ มิน-ณัฐกร ศิลวัฒน์ ตำแหน่งกีตาร์ นิว-นิติ นิติยารมย์ เล่นเบส และ ทัน-ธรรม์ ดำรงรัตน์ เคาะกลอง พวกเขาทำเพลงมา 6 ปีแล้ว แต่เพิ่งมีอัลบั้มเต็ม